ตรวจพบว่าท้อง แต่ไม่พร้อมค่ะ อยากยุติต้องทำอย่างไรบ้างคะ
สวัสดีค่ะ การทำแท้งในประเทศไทยนั้น หญิงตั้งครรภ์จะสามารถทำแท้งได้อย่างถูกกฎหมายก็ต่อเมื่อแพทย์ลงความเห็นว่ามีความจำเป็นเท่านั้น นั่นคือเสี่ยงต่อสุขภาพของแม่ ซึ่งหากไม่ทำแท้งอาจทำให้แม่เกิดอันตรายถึงชีวิต ผู้เป็นแม่มีอาการผิดปกติทางจิต หรือกรณีตั้งครรภ์จากการถูกกระทำชำเรา เช่น ถูกข่มขืนหรือการมีเพศสัมพันธ์ในเชื้อสายเดียวกัน ซึ่งต้องให้แพทย์ในโรงพยาบาลที่ถูกกฎหมายเป็นผู้ดำเนินการเท่านั้นวิธีการทำแท้งก็ขึ้นกับอายุครรภ์ค่ะ ถ้าอายุครรภ์ไม่เกิน 9 สัปดาห์สามารถใช้วิธีการทำแท้งโดยการเหน็บยาได้ แต่หากอายุครรภ์มากขึ้นมาประมาณ 12-24 สัปดาห์อาจจะใช้วิธีการขูดมดลูกเข้ามาช่วย หากอายุครรภ์มากกว่านั้นอาจจะเป็นการอันตรายหรือเสี่ยงเกินไปที่จะทำแท้งแล้วไม่ควรซื้อยามาทำแท้งเอง หรือไปทำแท้งในสถานพยาบาลที่ไม่ได้รับการรับรองเด็ดขาด แนะนำไปรพ.รัฐที่มีสูตินรีแพทย์ และพูดคุยกับแพทย์เพื่อแจ้งความประสงค์ให้แพทย์ทราบ โดยแพทย์จะสามารถหาทางช่วยเหลือเท่าที่ทำได้ต่อไปค่ะ